নাসিরুদ্দীন তুসী
মুহ়ম্মদ ইবনে মুহ়ম্মদ ইবনে আল-হ়াসান আত়-ত়ুসী (ফার্সি: محمد بن محمد بن حسن طوسی; ১৮ ফেব্রুয়ারি ১২০১ – ২৬ জুন ১২৭৪), যিনি নাসিরুদ্দীন তুসী (نصیر الدین طوسی) বা স্রেফ তুসী নামে অধিক পরিচিত, ছিলেন একজন পারসিক শিয়া মুসলিম বহুশাস্ত্রজ্ঞ, স্থপতি, দার্শনিক, চিকিৎসক, বিজ্ঞানী ও ধর্মতাত্ত্বিক। মধ্যযুগের অন্যতম শ্রেষ্ঠ মুসলিম বিজ্ঞানী তুসীকে প্রায়শই ত্রিকোণমিতির উদ্ভাবক হিসেবে গণ্য করা হয়। তিনিই প্রথম ত্রিকোণমিতিকে একটি স্বতন্ত্র গাণিতিক বিষয় হিসেবে প্রতিষ্ঠা করেন। মুসলিম মনীষী ইবনে খালদুন তাঁকে শ্রেষ্ঠ পারসিক পণ্ডিতদের অন্যতম হিসেবে বিবেচনা করতেন।